cyanic-selkie/wikianc huggingface dataset:
जुरअत
शेख़ क़लन्दर अलीबख़्श "जुरअत", फ़ैज़ाबाद के प्रसिद्ध उर्दू शायर थे। इनके पूर्वज दिल्ली के निवासी थे जो नादिर शाह के आक्रमण के समय यहाँ आ गए थे। यहाँ के दरबार में मिर्ज़ा क़तील और सैयद इंशा भी थे। इनकी लतीफ़ागोई और मसख़री शीर्ष पर थी। ये सितार भी बजाते थे। ये अपने को मीर के दर्जे का समझते थे। जल्दी ही ये अमीरों के हरम तक में चुटकुला सुनाने के लिए बुलवाए जाने लगे। फिर अंधेपन का बहाना बनाकर परदे और हया की सीमा को लाँग गए। बाद में ये वास्तव में अंधे हो गए। दरबार में इसपर भी टिप्पणियाँ और फ़ब्तियाँ कसी जाने लगी। नियाज़ फ़तेहपुरी के शब्दों में जुरअत सिर्फ ग़ज़ल कहने वाले शायर थे और हुश्नओइश्क़ को उन्होंने बहुत अदने सतह पर आकर बयान किया है। इसलिए ये एक ख़ास तर्ज़ के आविष्कारक समझे जाते हैं, जिसमें शोख़ी, बेबाकी बल्कि अश्लीलता का भी असर है।
सिंधौरा गाँव, अतरौली (अलीगढ़)
सिंधौरा अतरौली, अलीगढ़, उत्तर प्रदेश स्थित एक गाँव है।
दलेलवाला
दलेलवाला (Dalelwala) भारत के पंजाब राज्य के मानसा ज़िले में स्थित एक गाँव है।
महाराष्ट्र में स्थित राष्ट्रीय महत्व के स्मारकों की सूची
महाराष्ट्र में स्थित राष्ट्रीय महत्व के स्मारकों की सूची:
101 डालमेटियन स्ट्रीट
101 डालमेटियन स्ट्रीट (101 Dalmatian Street) एक एनिमेटेड टेलीविजन सीरीज है।
ओडेयर राजवंश
ओडियर राजवंश भारत का एक राजवंश है जो 1399 से 1761 और पुनः 1799 से 1947 मैसूर राज्य के शासक थे। ओडियर राजवंश गडरिया कुरुंबा हिन्दू थे|भारत की स्वतंत्रता के पश्चात इस राज्य को भारत में मिला लिया गया। इतिहास कहता है कि वे हिमालय के निकट उत्तरी क्षेत्र से कर्नाटक आए थे और वहां की प्राकृतिक सुंदरता को देखकर उनका निवास स्थान बना था। राजवंश की स्थापना 1399 में यदुराया वोडेयार ने की थी। उन्होंने 1423 तक विजयनगर साम्राज्य के तहत मैसूर पर शासन किया। यदुराया वोडेयार के बाद, मैसूर राज्य वाडियार शासकों द्वारा सफल रहा। इस प्रारंभिक अवधि में राज्य काफी छोटा रहा और विजयनगर साम्राज्य का एक हिस्सा था। 1565 में विजयनगर साम्राज्य के पतन के बाद, मैसूर साम्राज्य स्वतंत्र हो गया और 1799 तक ऐसा ही रहा।
कृष्णराज वाडियार III (1799-1868) के शासनकाल के दौरान, यह क्षेत्र ब्रिटिश साम्राज्य के नियंत्रण में आ गया। उनके उत्तराधिकारियों ने उनके शाही नाम की अंग्रेजी वर्तनी को वाडियार में बदल दिया और बहादुर की उपाधि ली। राजवंश के अंतिम दो राजाओं, कृष्णराज वाडियार चतुर्थ और जयचामाराजेंद्र वाडियार ने भी ब्रिटिश साम्राज्य के सबसे उत्कृष्ट आदेश के ब्रिटिश सजावट नाइट ग्रैंड क्रॉस को स्वीकार किया।
गौस बख्श रईसानी
पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
अर्थव्यवस्था
अर्थव्यवस्था (Economy) उत्पादन, वितरण एवम खपत की एक सामाजिक व्यवस्था है। यह किसी देश या क्षेत्र विशेष में अर्थशास्त्र का गतित चित्र है। यह चित्र किसी विशेष अवधि का होता है। उदाहरण के लिए अगर हम कहते हैं ' समसामयिक भारतीय अर्थव्यवस्था ' तो इसका तात्पर्य होता है। वर्तमान समय में भारत की सभी आर्थिक गतिविधियों का वर्णन।
इतिहास
अर्थव्यवस्था का प्राचीन इतिहास सुमेर राजवन्श के समय से ज्ञात है जब वस्तु आधारित विनिमय प्रणाली का प्रयोग करते थे। मध्ययुगीन काल में अधिकान्श व्यापार सामाजिक समूह के अन्तर्गत ही होता थ। आधुनिक युग में अधिकान्श व्यापार युरोप के देशों द्वारा भिन्न देशों को गुलाम बना कर किया जाता रहा। तत्काल में अर्थव्यवस्था के अन्तर्गत साम्यवाद और पूंजीवाद नाम कि दो विचारधाराओ का उद्भव हुआ है।
सन्दर्भ
धन का सही रूप में निवेश करना या धन की व्यवस्था करना ही अर्थशास्त्र है अर्थशास्त्र की दो शाखाएं हैं वयष्टि अर्थशास्त्र औरसमष्टि अर्थशास्त्र है, व्यष्टि अर्थशास्त्र का अर्थ व्यष्टि अर्थशास्त्र अंग्रेजी भाषा के शब्द माइक्रो गिरी भाषा के शब्द माइक्रोस्केल हिंदी रूपांतरण है व्यष्टि से अभिप्राय है अत्यंत छोटी इकाई अर्थात् व्यष्टि अर्थशास्त्र का संबंध अध्ययन की सबसे छोटी इकाई से है इस प्रकार व्यष्टि अर्थशास्त्र के अंतर्गत व्यक्तिक इकाइयों जैसे व्यक्ति परिवार उत्पादक फर्म उद्योग आदि का अध्ययन किया जाता है समष्टि अर्थशास्त्र का अर्थ-समष्टि अर्थशास्त्र आर्थिक ज्ञान की वह शाखा है जो संपूर्ण अर्थव्यवस्था एवं अर्थव्यवस्था से संबंधित बड़े योगों व औसतो का ,उनके व्यवहार एवं पारस्परिक संबंधों का अध्ययन करती है
भारतीय पंजाब में जैन धर्म
भारत के राज्य पंजाब में जैन धर्म मानने वालों की संख्या 0.2 % है। राज्य में जैन समुदाय के एक सदस्य अल्पसंख्यक आयोग में नियुक्त किया गया है, परन्तु राज्य सरकार ने जैन धर्म के मानने वालों को अल्पसंख्यकों के रूप में किसी अध्यादेश के माध्यम से मान्यता नहीं दी है।
प्रमुख रूप से पंजाब में निम्न लिखित जैन मन्दिर हैं:
पूजा
इन मन्दिरों में आराधना को अष्ट प्रकारी पूजा कहा जाता है। जैन लोग मूर्तियों को स्नान देते हैं, उन पर सन्दल मलते हैं, फूल चढ़ाते हैं, अगरबत्ती जलाते हैं, दीप या मोमबत्ती जलाते हैं और मूर्तियों के आगे पके हुए चावल या फल रखते हैं। साधारण रूप से श्रद्धालु नंगे पाँव मन्दिर के दर्शन करते हैं अपने सर को कपड़े से ढकते हैं।
सिंधौली खुर्द गाँव, अतरौली (अलीगढ़)
सिंधौली खुर्द अतरौली, अलीगढ़, उत्तर प्रदेश स्थित एक गाँव है।
कामुती सौर ऊर्जा परियोजना
कामुती सौर ऊर्जा परियोजना तमिलनाडु के कामुती में कार्यरत विश्व की सबसे बड़ी सौर ऊर्जा परियोजना है। इसका निर्माण अडाणी पॉवर ने किया है।
खोंगयम
खोंगयम (Khongyam) भारत के मणिपुर के ककचिंग ज़िले का एक गाँव है। यह मणिपुर नदी के किनारे बसा हुआ है।
गौस बख्श बिज़ेनजो
पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
श्रीकृष्ण सरल
श्रीकृष्ण सरल (०१ जनवरी १९१९ ई० - ०२सितम्बर २०००) एक भारतीय कवि एवं लेखक थे। भारतीय क्रांतिकारियों पर उन्होंने अनेक पुस्तकें लिखीं जिनमें पन्द्रह महाकाव्य हैं। सरल जी ने अपना सम्पूर्ण लेखन भारतीय क्रांतिकारियों पर ही किया है। उन्होने लेखन में कई विश्व कीर्तिमान स्थापित किए हैं। सर्वाधिक क्रांति-लेखन और सर्वाधिक महाकाव्य (पन्द्रह) लिखने का श्रेय सरलजी को ही जाता है। उनके द्वारा भारतीय सैनिकों की बलिदानी परमपराओं का स्मरण कराते राष्ट्रवादी काव्य के लिए उन्हें 'युग-चारण' भी कहा जाता है। उनके द्वारा रचित "मैं अमर शहीदों का चारण" हिंदी भाषा की एक लोकप्रिय कविता है।
मध्य प्रदेश की साहित्य अकादमी द्वारा श्रीकृष्ण सरल के नाम पर कविता के लिए "श्रीकृष्ण सरल पुरस्कार" प्रति वर्ष प्रदान किया जाता है।
श्रीकृष्ण सरल जन्म ०१ जनवरी १९१९ ई० को मध्य प्रदेश के गुना जिले के अशोक नगर में हुआ। इनके पिता का नाम श्री भगवती प्रसाद तथा माता का नाम यमुना देवी था। सरल जी शासकीय शिक्षा महा विद्यालय, उज्जैन में प्रोफेसर के पद पर कार्यरत रहे। वे स्वयं स्वतंत्रता संग्राम सेनानी रहे तथा अध्यापक के पद से निवृत्त होकर आजीवन साहित्य-साधना में रत रहे। उन्हें विभिन्न संस्थाओं द्वारा ‘भारत गौरव’, ‘राष्ट्र कवि’, ‘क्रांति-कवि’, ‘क्रांति-रत्न’, ‘अभिनव-भूषण’, ‘मानव-रत्न’, ‘श्रेष्ठ कला-आचार्य’ आदि अलंकरणों से विभूषित किया गया।
राजर्षि पुरुषोत्तमदास टण्डन से प्रेरित, शहीद भगतसिंह की माता श्रीमती विद्यावती जी के सानिध्य एवं विलक्षण क्रांतिकारियों के समीपी प्रो॰ सरल ने प्राणदानी पीढ़ियों के व्यक्तित्व एवं कृतित्व को अपने साहित्य का विषय बनाया। वे स्वयं को 'शहीदों का चारण' कहते थे। सुप्रसिद्ध साहित्यकार पं॰ बनारसीदास चतुर्वेदी ने कहा- 'भारतीय शहीदों का समुचित श्राद्ध श्री सरल ने किया है।' महान क्रान्तिकारी पं॰ परमानन्द का कथन है— 'सरल जीवित शहीद हैं।'
जीवन के उत्तरार्ध में सरल जी आध्यात्मिक चिन्तन से प्रभावित होकर तीन महाकाव्य लिखे— तुलसी मानस, सरल रामायण एवं सीतायन। प्रो॰ सरल ने व्यक्तिगत प्रयत्नों से 15 महाकाव्यों सहित 124 ग्रन्थ लिखे उनका प्रकाशन कराया और स्वयं अपनी पुस्तकों की ५ लाख प्रतियाँ बेच लीं। क्रान्ति कथाओं का शोधपूर्ण लेखन करने के सन्दर्भ में स्वयं के खर्च पर १० देशों की यात्रा की। पुस्तकों के लिखने और उन्हें प्रकाशित कराने में सरल जी की अचल सम्पत्ति से लेकर पत्नी के आभूषण तक बिक गए। पाँच बार सरल जी को हृदयाघात हुआ पर उनकी कलम जीवन की अन्तिम साँस तक नहीं रुकी।
सरल जी का निधन ०२ सितम्बर २०००ई० को हुआ।
कृतियाँ
सरल जी ने एक सौ चौबीस ग्रंथों का प्रणयन किया। नेताजी सुभाष पर तथ्यों के संकलन के लिए वे स्वयं खर्च वहन कर उन बारह देशों का भ्रमण करने गए जहाँ-जहाँ नेताजी और उनकी फौज ने आजादी की लड़ाइयाँ लड़ी थीं।
इन्होने क्रान्तिकारी कोश नामक एक किताब लिखी जिसमें भारतीय स्वाधीनता आन्दोलन के इतिहास को पूरी प्रामाणिकता के साथ प्रस्तुत करने का प्रयास किया। यह पाँच अलग-अलग भागों में प्रकाशित की गई है।
उपन्यास :- चटगाँव का सूर्य, चन्द्रशेखर आजाद, राजगुरु, जय हिंद, दूसरा हिमालय, यतीन्द्रनाथ दास, बाधा जतीन, रामप्रसाद बिस्मिल।
निबन्ध-संग्रह :- अनमोल वचन, जियो तो ऐसे जियो, युवकों से दो-दो बातें, विचार और विचारक, जीवन-रहस्य, मेरी सृजन-यात्रा।
काव्य-संग्रह :- किरण कुसुम, काव्य गीता, राष्ट्र-वीणा, सरल दोहावली, क्रांति गंगा, सरल महाकाव्य ग्रंथावली, जयहिन्द गज़लें, सरल मुक्तक, इन्कलाबी गज़लें, कौमी गज़लें, बागी गज़लें, शहीदी गज़लें, जीवन्त आहुति, श्रृंगार गीत, शहीदों की काव्य कथाएँ, राष्ट्र की चिन्ता, काव्य कथानक, विवेकांजलि, राष्ट्र भारती, रक्त गंगा, काव्य मुक्ता, मौत के आँसू, भारत का खून उबलता है, महारानी अहिल्याबाई, अद्भुत कवि सम्मेलन, वतन हमारा, हेड मास्टरजी का पायजामा, मुझको यह धरती प्यारी है, काव्य कुसुम, स्नेह सौरभ, बच्चों की फुलवारी, स्मृति-पूजा, बापू-स्मृति-ग्रंथ, कवि और सैनिक, मुक्ति-गान।
संस्मरण :- क्रान्तिकारियों की गर्जना
अन्य :- संस्कृति के आलोक स्तम्भ, संसार की प्राचीन सभ्यताएँ, हिन्दी ज्ञान प्रभाकर, देश के दीवाने, शिक्षाविद् सुभाष, संसार की महान आत्माएँ, क्रान्तिकारी शहीदों की संस्मृतियाँ, सुभाष की राजनैतिक भविष्यवाणियाँ, नेताजी सुभाष दर्शन, नेताजी के सपनों का भारत, कुलपति सुभाष, देश के प्रहरी, सेनाध्यक्ष सुभाष, क्रान्तिवीर, देश के दुलारे, आजीवन क्रान्तिकारी, शहीदों की कहानियाँ, राष्ट्रपति सुभाषचन्द्र बोस, बलिदान गाथाएँ, शहीद-चित्रावली, क्रान्ति-कथाएँ, सुभाष या गांधी, क्रान्ति इतिहास की समीक्षा, रानी चेनम्मा, नेताजी सुभाष जर्मनी में, क्रान्तिकारी आन्दोलन के मनोरंजक प्रसंग, नर-नाहर नरगुन्दकर, अल्लूरी सीताराम राजू, रासबिहारी बोस, डॉ० चम्पकरमन पिल्लई, चिदम्बरम् पिल्ले, पद्मनाम आयंगार, वासुदेव बलवन्त फड़के, बाबा पृथ्वीसिंह आजाद, करतारसिंह सराबा, क्रान्तिकारिणी दुर्गा भाभी, सुब्रमण्यम शिव, वांची अय्यर।
नेपाल में जैन धर्म
जैन धर्म के अनुयायी नेपाल में अल्पसंख्यक समुदाय हैं। 2011 की नेपाली जनगणना के अनुसार, नेपाल में 3,214 जैन हैं, जो 2001 में 4,108 से नीचे है। नेपाल के काठमांडू में एक जैन मंदिर है।
जैन समाज
जैन समाज ने 1979 में भगवान महावीर जैन निकेतन का उद्घाटन किया। प्रतिष्ठा जैन मंदिर के लिए 1996 में किया गया था। बड़ी संख्या में जैन मोरंग (970 लोग), काठमांडू (829 लोग), सनसारी जिला (388 लोग), झापा (248 लोग) और सप्तरी (188 लोग) रहते हैं। एक छोटे से क्षेत्र के लिए नेपाल की भौगोलिक विविधता बहुत उल्लेखनीय है। यहाँ तराई के उष्ण फाँट से लेकर ठण्डे हिमालय की श्रृंखलाएं अवस्थित हैं। संसार का सबसे ऊँची 14 हिम श्रृंखलाओं में से आठ नेपाल में हैं जिसमें संसार का सर्वोच्च शिखर सागरमाथा एवरेस्ट (नेपाल और चीन की सीमा पर) भी एक है। नेपाल की राजधानी और सबसे बड़ा नगर काठमांडू है। काठमांडू उपत्यका के अन्दर ललीतपुर (पाटन), भक्तपुर, मध्यपुर और किर्तीपुर नाम के नगर भी हैं अन्य प्रमुख नगरों में पोखरा, विराटनगर, धरान, भरतपुर, वीरगंज, महेन्द्रनगर, बुटवल, हेटौडा, भैरहवा, जनकपुर, नेपालगंज, वीरेन्द्रनगर, त्रिभुवननगर आदि है।.
जैन एकता
नेपाल में जैन जैन जैन, एकता, अमेरिकन जैन एकता, दिगंबर या श्वेतांबर के समान व्यवहार करते हैं, किसी भी भाषा को बोलने वाले सदस्य बन सकते हैं और जैन धर्म के मूल सिद्धांतों को रखते हुए जैन धार्मिक गतिविधियों को अंजाम दे सकते हैं। जैन मंदिर में विभिन्न संप्रदायों के लिए अलग-अलग मंजिलें हैं। = सन्दर्भ =
चकरी नृत्य
चकरी नृत्य ( हाड़ौती ) चकरी नृत्य हाड़ौती क्षेत्र का मुख्यत : बूंदी जिले का लोकप्रिय नृत्य है। चकरी नृत्य (फ्ढूंदी नृत्य ) देवीलाल सागर ने इस नृत्य को लोकप्रिय बनाया। व्यावसायिक श्रेणी का नृत्य। यह महिला प्रधान नृत्य है। तेज रफ्तार के साथ नृत्य के समय चक्कर काटने के कारण इसे चकरी नृत्य कहते हैं। हाड़ौती अंचल में किए जाने वाले इस नृत्य में कंजर जाति की अविवाहित युवतियाँ भाग लेती हैं। बेड़िया तथा कंजर जाति की महिलाओं दवारा यह नृत्य किया जाता है। बूँदी में कजली तीज के मेले पर मुख्यत: यह नृत्य आयोजित किया जाता है। बारां जिले की छाबड़ा तहसील के नर्तक इस नृत्य में निपुण हैं। शांति देवी, फुलवा फिल्मा राजस्थान के चकरी नृत्य रूपों से संबंधित हैं।
चकरी लोक नृत्य राजस्थान का एक लोकप्रिय एवं पारंपारिक लोक नृत्य है जो कोटा बांरा हाड़ोती अंचल क्षेत्र की महिलाओं एवं पुरुषों द्वारा किया जाता है इस नृत्य को जब राज एंव महाराजा युद्ध जीत कर आते थे तब अपने युद्ध जीतने कि खुशी में बिजोरी कांजरी को बुलाकर चकरी नृत्य को करवाते थे खास विशेषता यह है कि इसमें महिलाओं द्वारा अस्सी कली का घाघरा चोली पहनकर कर सोलह सिंगार कर गोल गोल चक्कर लगाती है मगर उन्हें चक्कर नहीं आते हैं इसलिए इस नृत्य चकरी लोकनृत्य कहा जाता है और इस नृत्य में पुरुषों की अहम भूमिका रहती है जिसमें अपने वादक ढोलक मजीरा नगाड़ा आदि बजाकर उसकी धुन पर महिलाओं को नृत्य करवाते हैं इस नृत्य में खुशी का कोई भी पर्व को जैसे होली दीपावली शादी ब्याव संबंध सगाई आदि में किया जाता है ममता देवी एंड पार्टी राजस्थान के कलाकारों द्वारा परंपरागत से ही इस लोक नृत्य को किया जाता है
सन्दर्भ
श्रेणी:नृत्य
उल्लक
उल्लक (Ullak) भारत के पंजाब राज्य के मानसा ज़िले में स्थित एक गाँव है।
सत्यवती
मछली का पेट फाड़कर मल्लाहों ने एक बालक और एक कन्या को निकाला और राजा को सूचना दी। बालक को तो राजा ने पुत्र रूप से स्वीकार कर लिया किंतु बालिका के शरीर से मत्स्य की गंध आने के कारण राजा ने मल्लाह को दे दिया। पिता की सेवा के लिये वह यमुना में नाव चलाया करती थी। सहस्त्रार्जुन द्वारा पराशर मुनि को मृत मान कर मृतप्रायः छोड़ दिया गया। माता सत्यवती ने मुनिराज की सेवा की व जीवन दान दिया। महर्षि ने प्रसन्न होकर उनका मत्स्यभाव नष्ट किया तथा शरीर से उत्तम गंध निकलने का वरदान दिया अत: वह 'गंधवती' नाम से भी प्रसिद्ध हुई। उसका नाम 'योजनगंधा' भी था। उससे महर्षि वेदव्यास का जन्म हुआ। बाद में राजा शांतनु से उसका विवाह हुआ।
सत्यवती का जन्म
प्राचीन काल में सुधन्वा नाम के एक राजा थे। वे एक दिन आखेट के लिये वन गये। उनके जाने के बाद ही उनकी पत्नी रजस्वला हो गई। उसने इस समाचार को अपनी शिकारी पक्षी के माध्यम से राजा के पास भिजवाया। समाचार पाकर महाराज सुधन्वा ने एक दोने में अपना वीर्य निकाल कर पक्षी को दे दिया। पक्षी उस दोने को राजा की पत्नी के पास पहुँचाने आकाश में उड़ चला। मार्ग में उस शिकारी पक्षी को एक दूसरी शिकारी पक्षी मिल गया। दोनों पक्षियों में युद्ध होने लगा। युद्ध के दौरान वह दोना पक्षी के पंजे से छूट कर यमुना में जा गिरा। यमुना में ब्रह्मा के शाप से मछली बनी एक अप्सरा रहती थी। मछली रूपी अप्सरा दोने में बहते हुये वीर्य को निगल गई तथा उसके प्रभाव से वह गर्भवती हो गई। गर्भ पूर्ण होने पर एक निषाद ने उस मछली को अपने जाल में फँसा लिया। निषाद ने जब मछली को चीरा तो उसके पेट से एक बालक तथा एक बालिका निकली। निषाद उन शिशुओं को लेकर महाराज सुधन्वा के पास गया। महाराज सुधन्वा के पुत्र न होने के कारण उन्होंने बालक को अपने पास रख लिया जिसका नाम मत्स्यराज हुआ। बालिका निषाद के पास ही रह गई और उसका नाम मत्स्यगंधा रखा गया क्योंकि उसके अंगों से मछली की गंध निकलती थी। उस कन्या को सत्यवती के नाम से भी जाना जाता है। बड़ी होने पर वह नाव खेने का कार्य करने लगी।
वेदव्यास का जन्म
एक बार पाराशर मुनि को उसकी नाव पर बैठ कर यमुना पार करना पड़ा। पाराशर मुनि सत्यवती रूप-सौन्दर्य पर आसक्त हो गये और बोले, "देवि! मैं तुम्हारे साथ सहवास करना चाहता हूँ।" सत्यवती ने कहा, "मुनिवर! आप ब्रह्मज्ञानी हैं और मैं निषाद कन्या। हमारा सहवास सम्भव नहीं है।मैं कुमारी हूँ। मेरे पिता क्या कहेंगे" पाराशर मुनि बोले, "बालिके! तुम चिन्ता मत करो। प्रसूति होने पर भी तुम कुमारी ही रहोगी।" पाराशर ने फिर से मांग की तो सत्यवती बोली की" मेरे शरीर से मछली की दुर्गन्ध निकलती है"। तब उसे आशीर्वाद देते हुये कहा," तुम्हारे शरीर से जो मछली की गंध निकलती है वह सुगन्ध में परिवर्तित हो जायेगी।"
इतना कह कर उन्होंने अपने योगबल से चारों ओर घने कुहरे का जाल रच दिया ताकि कोई और उन्हें उस हाल में न देखे। इस प्रकार पराशर व सत्यवती में प्रणय संबंध स्थापित हुआ।
समय आने पर सत्यवती गर्भ से वेद वेदांगों में पारंगत एक पुत्र हुआ। जन्म होते ही वह बालक बड़ा हो गया और अपनी माता से बोला, "माता! तू जब कभी भी विपत्ति में मुझे स्मरण करेगी, मैं उपस्थित हो जाउँगा।" इतना कह कर वे तपस्या करने के लिये द्वैपायन द्वीप चले गये। द्वैपायन द्वीप में तपस्या करने तथा उनके शरीर का रंग काला होने के कारण उन्हे कृष्ण द्वैपायन कहा जाने लगा। आगे चल कर वेदों का भाष्य करने के कारण वे वेदव्यास के नाम से विख्यात हुये।
विवाह
एक बार हस्तिनापुर के महाराज प्रतीप गंगा के किनारे तपस्या कर रहे थे। उनके रूप-सौन्दर्य से मोहित हो कर देवी गंगा उनकी दाहिनी जाँघ पर आकर बैठ गईं। महाराज यह देख कर आश्चर्य में पड़ गये तब गंगा ने कहा, "हे राजन्! मैं जह्नु ऋषि की पुत्री गंगा हूँ* और आपसे विवाह करने की अभिलाषा ले कर आपके पास आई हूँ।" इस पर महाराज प्रतीप बोले, "गंगे! तुम मेरी दहिनी जाँघ पर बैठी हो। पत्नी को तो वामांगी होना चाहिये, दाहिनी जाँघ तो पुत्र का प्रतीक है अतः मैं तुम्हें अपने पुत्रवधू के रूप में स्वीकार करता हूँ।" यह सुन कर गंगा वहाँ से चली गईं।
अब महाराज प्रतीप ने पुत्र प्राप्ति के लिये घोर तप करना आरम्भ कर दिया। उनके तप के फलस्वरूप उन्हें पुत्र की प्राप्ति हुई जिसका नाम उन्होंने शान्तनु रखा। शान्तनु के युवा होने पर उसे गंगा के साथ विवाह करने का आदेश दे महाराज प्रतीप स्वर्ग चले गये। पिता के आदेश का पालन करने के लिये शान्तनु ने गंगा के पास जाकर उनसे विवाह करने के लिये निवेदन किया। गंगा बोलीं, "राजन्! मैं आपके साथ विवाह तो कर सकती हूँ किन्तु आपको वचन देना होगा कि आप मेरे किसी भी कार्य में हस्तक्षेप नहीं करेंगे।" शान्तनु ने गंगा के कहे अनुसार वचन दे कर उनसे विवाह कर लिया। गंगा के गर्भ से महाराज शान्तनु के आठ पुत्र हुये जिनमें से सात को गंगा ने गंगा नदी में ले जा कर बहा दिया और अपने दिये हुये वचन में बँधे होने के कारण महाराज शान्तनु कुछ बोल न सके। जब गंगा का आठवाँ पुत्र हुआ और वह उसे भी नदी में बहाने के लिये ले जाने लगी तो राजा शान्तनु से रहा न गया और वे बोले, "गंगे! तुमने मेरे सात पुत्रों को नदी में बहा दिया किन्तु अपनी प्रतिज्ञा के अनुसार मैंने कुछ न कहा। अब तुम मेरे इस आठवें पुत्र को भी बहाने जा रही हो। मैं तुमसे प्रार्थना करता हूँ कि कृपा करके इसे नदी में मत बहाओ।" यह सुन कर गंगा ने कहा, "राजन्! आपने अपनी प्रतिज्ञा भंग कर दी है इसलिये अब मैं आपके पास नहीं रह सकती।" इतना कह कर गंगा अपने पुत्र के साथ अन्तर्ध्यान हो गईं। तत्पश्चात् महाराज शान्तनु ने छत्तीस वर्ष ब्रह्मचर्य व्रत धारण कर के व्यतीत कर दिये। फिर एक दिन उन्होंने गंगा के किनारे जा कर गंगा से कहा, "गंगे! आज मेरी इच्छा उस बालक को देखने की हो रही है जिसे तुम अपने साथ ले गई थीं।" गंगा एक सुन्दर स्त्री के रूप में उस बालक के साथ प्रकट हो गईं और बोलीं, "राजन्! यह आपका पुत्र है तथा इसका नाम देवव्रत है, इसे ग्रहण करो। यह पराक्रमी होने के साथ विद्वान भी होगा। अस्त्र विद्या में यह परशुराम के समान होगा।" महाराज शान्तनु अपने पुत्र देवव्रत को पाकर अत्यन्त प्रसन्न हुये और उसे अपने साथ हस्तिनापुर लाकर युवराज घोषित कर दिया। एक दिन महाराज शान्तनु यमुना के तट पर घूम रहे थे कि उन्हें नदी में नाव चलाते हुये एक सुन्दर कन्या दृष्टिगत हुई। उसके अंग अंग से सुगन्ध निकल रही थी। महाराज ने उस कन्या से पूछा, "हे देवि! तुम कौन हो?" कन्या ने बताया, "महाराज! मेरा नाम सत्यवती है और मैं निषाद कन्या हूँ।" महाराज उसके रूप यौवन पर रीझ कर तत्काल उसके पिता के पास पहुँचे और सत्यवती के साथ अपने विवाह का प्रस्ताव किया। इस पर धींवर (निषाद) बोला, "राजन्! मुझे अपनी कन्या का आपके साथ विवाह करने में कोई आपत्ति नहीं है परन्तु आपको मेरी कन्या के गर्भ से उत्पन्न पुत्र को ही अपने राज्य का उत्तराधिकारी बनाना होगा।।" निषाद के इन वचनों को सुन कर महाराज शान्तनु चुपचाप हस्तिनापुर लौट आये।
देवव्रत ने अपनी माता सत्यवती को लाकर अपने पिता शान्तनु को सौंप दिया। पिता ने प्रसन्न होकर पुत्र से कहा, "वत्स! तूने पितृभक्ति के वशीभूत होकर ऐसी प्रतिज्ञा की है जैसी कि न आज तक किसी ने किया है और न भविष्य में करेगा। मैं तुझे वरदान देता हूँ कि तेरी मृत्यु तेरी इच्छा से ही होगी। तेरी इस प्रकार की प्रतिज्ञा करने के कारण तू भीष्म कहलायेगा और तेरी प्रतिज्ञा भीष्म प्रतिज्ञा के नाम से सदैव प्रख्यात रहेगी।"
धृतराष्ट्र, पाण्डु तथा विदुर का जन्म
राजा शाल्व ने अम्बा को ग्रहण नहीं किया अतः वह हस्तिनापुर लौट कर आ गई और भीष्म से बोली, "हे आर्य! आप मुझे हर कर लाये हैं अतएव आप मुझसे विवाह करें।" किन्तु भीष्म ने अपनी प्रतिज्ञा के कारण उसके अनुरोध को स्वीकार नहीं किया। अम्बा रुष्ट हो कर परशुराम के पास गई और उनसे अपनी व्यथा सुना कर सहायता माँगी। परशुराम ने अम्बा से कहा, "हे देवि! आप चिन्ता न करें, मैं आपका विवाह भीष्म के साथ करवाउँगा।" परशुराम ने भीष्म को बुलावा भेजा किन्तु भीष्म उनके पास नहीं गये। इस पर क्रोधित होकर परशुराम भीष्म के पास पहुँचे और दोनों वीरों में भयानक युद्ध छिड़ गया। दोनों ही अभूतपूर्व योद्धा थे इसलिये हार-जीत का फैसला नहीं हो सका। आखिर देवताओं ने हस्तक्षेप कर के इस युद्ध को बन्द करवा दिया। अम्बा निराश हो कर वन में तपस्या करने चली गई।
विचित्रवीर्य अपनी दोनों रानियों के साथ भोग विलास में रत हो गये किन्तु दोनों ही रानियों से उनकी कोई सन्तान नहीं हुई और वे क्षय रोग से पीड़ित हो कर मृत्यु को प्राप्त हो गये। अब कुल नाश होने के भय से माता सत्यवती ने एक दिन भीष्म से कहा, "पुत्र! इस वंश को नष्ट होने से बचाने के लिये मेरी आज्ञा है कि तुम इन दोनों रानियों से पुत्र उत्पन्न करो।" माता की बात सुन कर भीष्म ने कहा, "माता! मैं अपनी प्रतिज्ञा किसी भी स्थिति में भंग नहीं कर सकता।"
यह सुन कर माता सत्यवती को अत्यन्त दुःख हुआ। अचानक उन्हें अपने पुत्र वेदव्यास का स्मरण हो आया। स्मरण करते ही वेदव्यास वहाँ उपस्थित हो गये। सत्यवती उन्हें देख कर बोलीं, "हे पुत्र! तुम्हारे सभी भाई निःसन्तान ही स्वर्गवासी हो गये। अतः मेरे वंश को नाश होने से बचाने के लिये मैं तुम्हें आज्ञा देती हूँ कि तुम उनकी पत्नियों से सन्तान उत्पन्न करो।" वेदव्यास उनकी आज्ञा मान कर बोले, "माता! आप उन दोनों रानियों से कह दीजिये कि वे एक वर्ष तक नियम व्रत का पालन करते रहें तभी उनको गर्भ धारण होगा।" एक वर्ष व्यतीत हो जाने पर वेदव्यास सबसे पहले बड़ी रानी अम्बिका के पास गये। अम्बिका ने उनके तेज से डर कर अपने नेत्र बन्द कर लिये। वेदव्यास लौट कर माता से बोले, "माता अम्बिका का बड़ा तेजस्वी पुत्र होगा किन्तु नेत्र बन्द करने के दोष के कारण वह अंधा होगा।" सत्यवती को यह सुन कर अत्यन्त दुःख हुआ और उन्होंने वेदव्यास को छोटी रानी अम्बालिका के पास भेजा। अम्बालिका वेदव्यास को देख कर भय से पीली पड़ गई। उसके कक्ष से लौटने पर वेदव्यास ने सत्यवती से कहा, "माता! अम्बालिका के गर्भ से पाण्डु रोग से ग्रसित पुत्र होगा।" इससे माता सत्यवती को और भी दुःख हुआ और उन्होंने बड़ी रानी अम्बिका को पुनः वेदव्यास के पास जाने का आदेश दिया। इस बार बड़ी रानी ने स्वयं न जा कर अपनी दासी को वेदव्यास के पास भेज दिया। इस बार वेदव्यास ने माता सत्यवती के पास आ कर कहा, "माते! इस दासी के गर्भ से वेद-वेदान्त में पारंगत अत्यन्त नीतिवान पुत्र उत्पन्न होगा।" इतना कह कर वेदव्यास तपस्या करने चले गये।
समय आने पर अम्बि‍का के गर्भ से जन्मांध धृतराष्ट्र, अम्बालिका के गर्भ से पाण्डु रोग से ग्रसित पाण्डु तथा दासी के गर्भ से धर्मात्मा विदुर का जन्म हुआ।
स्रोत
सुखसागर के सौजन्य से
माधुरी दीक्षित की फ़िल्में
माधुरी दीक्षित भारतीय अभिनेत्री है जिन्हें बॉलीवुड की फिल्मों में उनके अभिनय के लिए जाना जाता है। 1984 की फिल्म अबोध में उन्होंने एक युवा दुल्हन की भूमिका के साथ अभिनय करियर की शुरुआत की थी। अगले चार वर्षों में माधुरी ने कई फिल्मों में काम किया, जिसमें आवारा बाप (1985), स्वाति (1986), उत्तर दक्षिण (1987) और दयावान (1988) शामिल थीं। हालांकि उनमें से कोई भी उन्हें ज्यादा पहचान नहीं दिला पाई। उनकी सफलता की शुरुआत 1988 में एन चन्द्रा की थ्रिलर तेज़ाब के साथ हुई, जो उस वर्ष की सबसे ज्यादा कमाई करने वाली फिल्म थी। उन्होंने व्यावसायिक रूप से सफल एक्शन-नाटकीय फ़िल्में राम लखन (1989), त्रिदेव (1989), और किशन कन्हैया (1990) में मुख्य भूमिका निभाई। 1990 की रूमानी नाटकीय फ़िल्म दिल में एक अमीर बिगड़ैल लड़की की भूमिका के लिये उन्होंने पहला सर्वश्रेष्ठ अभिनेत्री का फिल्मफेयर पुरस्कार अर्जित किया। अगले वर्ष उन्होंने साजन में अभिनय किया जो 1991 की सबसे ज्यादा कमाई करने वाली फ़िल्म थी। 1992 में बेटा में अपनी चालाक सास के खिलाफ विद्रोह करने वाली महिला का किरदार निभाने के लिये उन्होंने अपना दूसरा फिल्मफेयर सर्वश्रेष्ठ अभिनेत्री पुरस्कार जीता।
माधुरी ने जैकी श्रॉफ और संजय दत्त के साथ एक्शन थ्रिलर खलनायक (1993) में अभिनय किया जो उस वर्ष की सबसे ज्यादा कमाई करने वाली फिल्मों में से एक थी। उसके बाद उन्होंने अंजाम (1994) में सकारात्मक समीक्षाओं के साथ प्रतिशोधी की भुमिका अदा की। माधुरी की अगली फ़िल्म सूरज बड़जात्या की परिवारिक नाटक हम आपके हैं कौन (1994) थी, जो उस बिंदु तक सबसे ज्यादा कमाई करने वाली बॉलीवुड फिल्म थी। उसने उन्हें बॉलीवुड की प्रमुख अभिनेत्री के रूप में स्थापित किया। अगले वर्ष उनकी राजा और याराना आई। दोनों फ़िल्में सफल रही। हालांकि 1996 की उनकी दोनों फ़िल्में, राजकुमार और प्रेम ग्रंथ वित्तीय विफलता थीं। यश चोपड़ा की 1997 की रोमांटिक फिल्म दिल तो पागल है, उनके लिए बड़ी सफलता थी। इस फिल्म में उनके अभिनय के लिये उन्हें सर्वश्रेष्ठ अभिनेत्री के लिए चौथा फिल्मफेयर पुरस्कार मिला। तीन साल बाद समीक्षकों द्वारा प्रशंसित फ़िल्म पुकार में, उन्हें अनिल कपूर के साथ देखा गया। जिसके बाद उन्होंने प्रयोगात्मक फिल्म गज गामिनी में पाँच भूमिकाएं चित्रित कीं।
2001 में महिलाओं के अधिकारों पर फ़िल्म, लज्जा में लिंग भेदभाव के खिलाफ लड़ने वाली महिला के रूप में उनकी सहायक भूमिका के लिए माधुरी की प्रशंसा की गई। वर्ष 2002 में दीक्षित ने दो रोमांटिक फ़िल्मों में अभिनय किया, जिसमें शाहरुख खान के विपरीत देवदास भी शामिल थी। इसमें उन्होंने चंद्रमुखी चरित्र निभाया था। जिसके लिये उन्होंने सर्वश्रेष्ठ सहायक अभिनेत्री श्रेणी में फिल्मफेयर पुरस्कार जीता था। फ़िल्मों से पांच साल की अनुपस्थिति के बाद, माधुरी ने नृत्य फिल्म आजा नचले (2007) में एक प्रमुख भूमिका निभाई। बॉक्स ऑफिस पर फिल्म की विफलता के बावजूद, उनके प्रदर्शन की सराहना की गई। अभिषेक चौबे की ब्लैक कॉमेडी फिल्म डेढ़ इश्किया (2014) में एक जालसाज महिला की भूमिका उनकी सात साल में पहली अभिनय भूमिका थी। उन्होंने आगे जूही चावला के साथ अपराध नाटकीय फ़िल्म गुलाब गैंग में एक नेता की भूमिका चित्रण की। उनके फिल्म के कार्य के अलावा, माधुरी ने नृत्य रियलिटी शो झलक दिखला जा के चार सत्रों के लिए प्रतिभा जज (judge) के रूप में कार्य किया है।
टिप्पणी
<references group="lower-alpha"/>
कल्याण, महाराष्ट्र
कल्याण (Kalyan) भारत के महाराष्ट्र राज्य के ठाणे ज़िले में स्थित एक नगर है। यह ज़िले में तालुक का दर्जा रखता है। यह मुम्बई महानगरीय क्षेत्र का भाग है और कल्याण-डोम्बिवली संयुक्त नगर में सम्मिलित है।
इतिहास
कल्याण महाराष्ट्र में पश्चिम तट पर प्राचीन काल के प्रायद्वीप भारत के प्रमुख व्यापारिक नगरों में से एक रहा है। इस नगर का उल्लेख 'पेरिप्लस ऑव द एरिथ्रियन सी' नामक ग्रंथ में कैलियाना के नाम से मिलता है। 124 ईसवी के जुन्नार अभिलेख में कल्याण विदेशी व्यापार का महत्त्वपूर्ण बन्दरगाह एवं नगर था। छठी शताब्दी ईस्वी की एक ग्रीक लेखक के अनुसार कल्याण उस समय के छ: प्रसिद्ध व्यापारिक केन्द्रों में से एक था। कल्याण से काँसा, लकड़ी एवं वस्त्र का व्यापार होता था। 14 वीं शताब्दी में मुसलमानों ने इसका नाम इस्लामाबाद रख दिया। 1536 ई में इस पर पुर्तगालियों ने अधिकार कर लिया। 1674 ई. में छत्रपती शिवाजी महाराज ने अंग्रेज़ों को यहाँ एक फैक्ट्री स्थापित करने की इजाजत दे दी थी। 1780 ई. में कल्याण पर अंग्रेज़ों का अधिकार हो गया।
सन्दर्भ
Kalyan Panel Chart
Kalyan Chart
टिकटॉक
टिकटॉक (टिक टोक या टिक टॉक) लघु लिप-सिंक, कॉमेडी और प्रतिभा वीडियो बनाने और साझा करने के लिए एक आईओएस और एंड्राइड सोशल मीडिया वीडियो ऐप है । ऐप को 2017 में चीनी डेवलपर बाइटडांस द्वारा चीन के बाहर के बाजारों के लिए लॉन्च किया गया था। बाइटडांस ने पहले डॉयेन (सितंबर 2016 में चीन के बाजार के लिए) को प्रारम्भ किया। टिकटॉक और डॉयेन समान हैं लेकिन चीनी सेंसरशिप प्रतिबंधों का पालन करने के लिए विभिन्न सर्वरों पर चलते हैं। यह एप्लिकेशन उपयोगकर्ताओं को 3 से 15 सेकंड के लघु संगीत और लिप-सिंक वीडियो बनाने की अनुमति देता है। और 3 से 60 सेकंड के छोटे लूपिंग वीडियो। यह एशिया, संयुक्त राज्य अमेरिका और दुनिया के अन्य हिस्सों में लोकप्रिय है। TikTok चीन में उपलब्ध नहीं है, और इसके सर्वर उन देशों में आधारित हैं जहां ऐप उपलब्ध है।
2018 में, आवेदन ने लोकप्रियता हासिल की और अक्टूबर 2018 में अमेरिका में सबसे अधिक डाउनलोड किया जाने वाला ऐप बन गया, ऐसा करने वाला पहला चीनी ऐप। 2018 तक, यह 150 से अधिक बाजारों और 75 भाषाओं में उपलब्ध है। फरवरी 2019 में, टिकटॉक ने, डॉयेन के साथ मिलकर, चीन में एंड्रॉइड इंस्टॉल को छोड़कर वैश्विक स्तर पर एक बिलियन डाउनलोड मारा।
विशेषताएं
TikTok मोबाइल ऐप उपयोगकर्ताओं को स्वयं का एक छोटा वीडियो बनाने की अनुमति देता है जो अक्सर पृष्ठभूमि में संगीत की सुविधा देता है, इसे फ़िल्टर के साथ धीमा या संपादित किया जा सकता है। ऐप के साथ एक संगीत वीडियो बनाने के लिए, उपयोगकर्ता विभिन्न प्रकार की संगीत शैलियों में से पृष्ठभूमि संगीत चुन सकते हैं, फ़िल्टर के साथ संपादित कर सकते हैं और टिक्कॉक या अन्य सोशल प्लेटफ़ॉर्म पर दूसरों के साथ साझा करने के लिए अपलोड करने से पहले गति समायोजन के साथ 15 सेकंड का वीडियो रिकॉर्ड कर सकते हैं। वे लोकप्रिय गीतों के लिए लघु लिप-सिंक वीडियो भी फिल्मा सकते हैं।
ऐप की "प्रतिक्रिया" सुविधा उपयोगकर्ताओं को एक विशिष्ट वीडियो के लिए अपनी प्रतिक्रिया को फिल्माने की अनुमति देती है, जिसके ऊपर इसे एक छोटी खिड़की में रखा जाता है जो स्क्रीन के चारों ओर घूमने योग्य है। इसकी "युगल" सुविधा उपयोगकर्ताओं को एक वीडियो को दूसरे वीडियो से अलग करने की अनुमति देती है। "युगल" फीचर musical.ly का एक और ट्रेडमार्क था
टिकटॉक पर "आपके लिए" पृष्ठ ऐप पर आपके पिछले कार्यों के आधार पर आपको अनुशंसित वीडियो का एक फ़ीड है, जिसमें आपको किस तरह की सामग्री पसंद है। उपयोगकर्ताओं को केवल "आपके लिए" पृष्ठ पर चित्रित किया जा सकता है, यदि वे 16 या उससे अधिक टिक्कॉक नीति के अनुसार हैं। 16 वर्ष से कम आयु के उपयोगकर्ता "आपके लिए" पृष्ठ के अंतर्गत, ध्वनियों के नीचे, या किसी भी हैशटैग के तहत नहीं दिखाएंगे।
उपयोगकर्ता अपने "सहेजे गए" अनुभाग में वीडियो, हैशटैग, फ़िल्टर और ध्वनियाँ भी जोड़ सकते हैं। यह अनुभाग केवल उपयोगकर्ता को उनकी प्रोफ़ाइल पर दिखाई देता है, जो उन्हें किसी भी वीडियो, हैशटैग, फ़िल्टर, या ध्वनि को वापस संदर्भित करने की अनुमति देता है।
कृत्रिम होशियारी
टिकटोक सामग्री के साथ अपनी बातचीत के माध्यम से उपयोगकर्ताओं की रुचियों और वरीयताओं का विश्लेषण करने के लिए कृत्रिम बुद्धिमत्ता को नियुक्त करता है, और प्रत्येक उपयोगकर्ता को एक व्यक्तिगत सामग्री फ़ीड प्रदर्शित करता है।
रुझान
टिकटोक के भीतर कई तरह के ट्रेंड हैं, जिसमें मीम्स, लिप-सिंकर्ड गाने और कॉमेडी शामिल हैं। Duets, एक ऐसी सुविधा है जो उपयोगकर्ताओं को मूल सामग्री के ऑडियो के साथ मौजूदा वीडियो में अपना वीडियो जोड़ने की अनुमति देती है, जिसके कारण इनमें से अधिकांश चलन में आ गए हैं।
टिकटोक पर खोज पृष्ठ पर, या खोज लोगो वाले पृष्ठ पर रुझान दिखाए जाते हैं। पृष्ठ एप्लिकेशन के बीच ट्रेंडिंग हैशटैग और चुनौतियों को शामिल करता है। कुछ में #posechallenge, #filterswitch, #makeeverysecondcount, #wannalisten, #pillowchallenge, #furrywar, #hitormiss, #bottetcapchallenge और बहुत कुछ शामिल हैं।
जून 2019 में, कंपनी ने हैश टैग #Edutok पेश किया जिसे 37 बिलियन व्यूज मिले। इस विकास के बाद कंपनी ने प्लेटफॉर्म पर शैक्षिक सामग्री बनाने के लिए एडटेक स्टार्ट अप्स के साथ साझेदारी शुरू की।
इंडोनेशिया में प्रतिबंध
इंडोनेशिया ने 3 जुलाई 2018 को अश्लील वीडियो और ईश निंदा जैसी अवैध सामग्री के बारे में सार्वजनिक चिंता के बीच टीकटोक ऐप को अस्थायी रूप से बंद कर दिया। नकारात्मक सामग्री को हटाने, सरकारी संपर्क कार्यालय खोलने, और उम्र प्रतिबंध और सुरक्षा तंत्र को लागू करने सहित कई बदलाव करने के एक सप्ताह बाद ऐप को अनब्लॉक कर दिया गया था।
Tencent मुकदमे
Tencent के WeChat मंच पर डॉयिन के वीडियो को अवरुद्ध करने का आरोप लगाया गया है। अप्रैल 2018 में, डॉयिन ने Tencent पर मुकदमा दायर किया और उस पर अपने WeChat प्लेटफॉर्म पर झूठी और हानिकारक जानकारी फैलाने का आरोप लगाया, मुआवजे और माफी में 1 मिलियन RMB की मांग की। जून 2018 में, Tencent ने एक अदालत में टाउटियाओ और डॉयिन के खिलाफ मुकदमा दायर किया, आरोप लगाया कि उन्होंने बार-बार नकारात्मक खबर के साथ Tencent को बदनाम किया और क्षतिपूर्ति के लिए आरएमबी 1 की मामूली राशि और एक सार्वजनिक माफी की मांग की। इसके जवाब में, टुटियाओ ने Tencent के खिलाफ कथित रूप से अनुचित प्रतिस्पर्धा के लिए अगले दिन शिकायत दर्ज की और आर्थिक नुकसान में 90 मिलियन RMB की मांग की।
यूएस COPPA जुर्माना
27 फरवरी 2019 को, संयुक्त राज्य संघीय व्यापार आयोग ने बाल ऑनलाइन गोपनीयता संरक्षण अधिनियम के उल्लंघन में 13 वर्ष से कम आयु के नाबालिगों से जानकारी एकत्र करने के लिए बाइटडांस यूएस $ 5.7 मिलियन का जुर्माना लगाया। बाइटडांस ने टिकटॉक में किड्स-ओनली मोड जोड़कर जवाब दिया जो वीडियो अपलोड करने, यूजर प्रोफाइल के निर्माण, डायरेक्ट मैसेजिंग और दूसरे के वीडियो पर कमेंट करने के दौरान ब्लॉक करता है, जबकि अभी भी कंटेंट को देखने और रिकॉर्डिंग की अनुमति देता है।
भारत में संक्षिप्त प्रतिबंध
3 अप्रैल 2019 को, मद्रास उच्च न्यायालय ने एक जनहित याचिका पर सुनवाई करते हुए भारत सरकार से "अश्लील साहित्य को प्रोत्साहित करने" का हवाला देते हुए ऐप पर प्रतिबंध लगाने के लिए कहा था। अदालत ने यह भी कहा कि ऐप का उपयोग करने वाले बच्चों को यौन शिकारियों द्वारा लक्षित किए जाने का खतरा था। अदालत ने प्रसारण मीडिया को आगे कहा कि उन वीडियो में से कोई भी ऐप से टेलीकास्ट न करे। टिकटोक के प्रवक्ता ने कहा कि वे स्थानीय कानूनों का पालन कर रहे थे और कार्रवाई करने से पहले अदालत के आदेश की प्रति का इंतजार कर रहे थे। 17 अप्रैल को, Google और Apple दोनों ने TikTok को Google Play और ऐप स्टोर से हटा दिया। जैसा कि अदालत ने प्रतिबंध पर पुनर्विचार करने से इनकार कर दिया, कंपनी ने कहा कि उन्होंने 6 मिलियन से अधिक वीडियो हटा दिए थे जो उनकी सामग्री नीति और दिशानिर्देशों का उल्लंघन करते थे।
उत्तर प्रदेश क्रिकेट संघ
उत्तर प्रदेश क्रिकेट संघ भारतीय राज्य उत्तर प्रदेश में क्रिकेट सम्बन्धी गतिविधियों को नियंत्रण करने के लिये प्रशासक मण्डलों की संस्था है। यह संस्था भारतीय क्रिकेट नियंत्रण बोर्ड (बीसीसीआई) से सम्बद्ध है।
पिलानी विधानसभा क्षेत्र (राजस्थान)
विधायक
पिलानी में सर्वप्रथम 1952 चुनाव हुए।
हिमानी विज्ञान
हिमानी विज्ञान अथवा हिमनद विज्ञान (अंग्रेजी:Glaciology; फ्रैंक-प्रांतीय शब्द: glace, "बर्फ़"; याँ लातीनी: glacies, "हिम या बर्फ़"; और यूनानी: λόγος, logos, "अध्ययन"; अर्थात "हिम या बर्फ़ का अध्ययन") सामान्य तौर पर बर्फ़ और इससे जुड़ी प्रक्रियाओं का अध्ययन है और विशिष्ट रूप में हिमनदों के अध्ययन से संबंधित विज्ञान है। दूसरे शब्दों में यह पृथ्वी के हिममण्डल का अध्ययन एवं विश्लेषण करता है।
अतएव हिमानी विज्ञान को एक ऐसे अंतरविषयी विज्ञान के रूप में परिभाषित किया जाता है जो भूभौतिकी, भूविज्ञान, भौतिक भूगोल, भू-आकृति विज्ञान, जलवायु विज्ञान, मौसम विज्ञान, जलविज्ञान, जीव विज्ञान तथा पारिस्थितिकी को जोड़ते हुए हिमनदों की क्रियाविधि, उनकी आकारिकी, एवं मानव जीवन पर उनके विविध प्रभावों का अध्ययन करता है। पृथ्वी के बाहर चंद्रमा, मंगल, यूरोपा इत्यादि परापार्थिव पिण्डों पर हिम के अध्ययन को एस्ट्रोग्लेशियोलाजी नाम भी दिया गया है।
रतनपुर और रायपुर राज्य
रतनपुर राज और रायपुर राज क्रमशः शिवनाथ के उत्तर तथा दक्षिण में स्थित थे। प्रत्येक राज में स्पष्ट और निश्चित रूप अठारह-अठारह ही गढ़ होते थे। गढ़ों की संख्या अठारह ही क्यों रखी गई थी इसका निश्चित् पता तो नहीं है किन्तु रतनपुर में सन् 1114 में प्राप्त एक उल्लेख के अनुसार चेदि के हैहय वंशी राजा कोकल्लदेव के अठारह पुत्र थे और उन्होंने अपने राज्य को अठारह हिस्सों में बाँट कर अपने पुत्रों को दिया था। सम्भवतः उसी वंश परंपरा की स्मृति बनाये रखने के लिये राज को अठारह गढ़ों में बाँटा जाता रहा हो।
प्रत्येक गढ़ में सात ताल्लुका और प्रत्येक ताल्लुका में कम से कम बारह गाँव होते थे। इस प्रकार प्रत्येक गढ़ में कम से कम चौरासी गाँव होना अनिवार्य था। ताल्लुका में गाँवों की संख्या चौरासी से अधिक तो हो सकती थी किन्तु चौरासी से कम कदापि नहीं हो सकती थी। चूँकि राज्य सूर्यवंशियों का था अतः सूर्य की साता किरणों तथा बारह राशियों को ध्यान में रख कर ताल्लुकों और गाँवों की संख्या क्रमशः सात और कम से कम बारह रखी गईं थी। इस प्रकार सर्वत्र सूर्य देवता का प्रताप झलकता था।
राज्यों के गढ़ व गाँव
नीचे ब्रिटिश शासन काल में छत्तीसगढ़ में पदस्थ सेटलमेंट आफीसर सी.यू. विल्स के द्वारा, चिशोलम के सैटिलमेंट रिपोर्ट तथा बिलासपुर गज़ेटियर के आधार पर बनाई गई एक तालिका दी जा रही है जिसमें गढ़ों में गाँवों की संख्या दर्शायी गई है।
प्रशासनिक व्यवस्था
राजा पूरे अठारह गढ़ों का स्वामी होता था। पूरा राज उसके अधीन रहता था। राजा के सलाहकार उसके मंत्री और राजपुरोहित होते थे। राजवंश के लोगों को तथा राजा के सम्बन्धी लोगों को गढ़ के शासक रूप में नियुक्त किया जाता था। ये सभी 'गढ़पति' (यद्यपि अंग्रेजों ने इन्हें दीवान लिखा है) कहलाते थे और राजा के अधीन होते थे। कालान्तर में ये 'जमींदार' कहलाने लगे। वास्तव में ये अपने अपने गढ़ के राजा होते थे। इनके अधीन सात-सात 'ताल्लुकेदार' या 'तालुद्दार' होते थे (जन साधारण की भाषा में ये 'दाऊ' कहलाते थे) जो कि अपने अपने ताल्लुके के शासक होते थे। हर ताल्लुकेदार के अधीन गाँवों के स्वामी होते थे जो 'गउँटिया' कहलाते थे।
यद्यपि उपर्युक्त व्यस्था राजतंत्रीय थी तो भी यह इतनी लचीली थी कि उसे लोकतंत्र का राजतंत्रीय रूप कहना अनुचित नहीं होगा। गाँव का गउँटिया, ताल्लुका का दाऊ, गढ़ का जमींदार केवल वंशानुगत शासक ही नहीं होते थे वरन वे समाज के मार्गदर्शक नेता भी होते थे। जहाँ शान्ति काल में ये प्रजा से कर वसूल वरते थे वहीं युद्ध के समय उनकी रक्षा करने के लिये प्राणोत्सर्ग करने से भी नहीं चूकते थे।
सामान्य रूप से ऊँचे अधिकारी नीचे वाले अधिकारियों के काम और प्रशासन में हस्तक्षेप नहीं करते थे। गाँव के प्रकरणों का न्याय 'पचायतों', जिसका सरपंच गउँटिया हुआ करता था, में ही कर लिया जाता था। शासक धार्मिक तथा उदार प्रवृति के होते थे। छत्तीसगढ़ के अनेक स्थानों में प्राप्त ताम्रपत्रों में उनके द्वारा दिये गए दान का उल्लेख मिलता है। रायपुर का पुराना डी.के. अस्पताल दाउ कल्याण सिंह की उदारता का आधुनिक उदाहरण है।
मध्ययुगीन छत्तीसगढ़ सुखी, सम्पन्न और शेष भारत से अलग पहचान वाला क्षेत्र था। तभी तो अंग्रेजो को कहना पड़ा कि "छत्तीसगढ़ की अपनी अलग विशेषता है। उसका राजनैतिक इतिहास स्वतंत्र रूप से विकसित हुआ है।"
स्पीति
स्पीति उत्तर प्रदेश के हिमाचल प्रदेश में पाया जाने वाला घोड़े का एक प्रजाति है।
सिकंदरपुर गाँव, अतरौली (अलीगढ़)
सिकंदरपुर अतरौली, अलीगढ़, उत्तर प्रदेश स्थित एक गाँव है।
पानीपत जिला
पानीपत ज़िला भारत के हरियाणा राज्य का एक ज़िला है। ज़िले का मुख्यालय पानीपत है।
डोंबीवली
डोंबीवली मुंबई में कल्याण-डोंभीवली का एक क्षेत्र है।
अहमद यार खान
पाकिस्तानी जनरल, राजनेता और पाकिस्तान के प्रांत, पंजाब के पूर्व राज्यपाल।
भगत वर्मा
कनुमुरी भगत वर्मा (जन्म 21 सितंबर 1998) एक भारतीय क्रिकेटर है। फरवरी 2021 में, वर्मा को चेन्नई सुपर किंग्स ने 2021 इंडियन प्रीमियर लीग पहली बार आईपीएल नीलामी में खरीदा था।
ख़ुदा बक्श मारी
पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
वान डर वाल्स समीकरण
वान डर वाल्स समीकरण (van der Waals equation या van der Waals equation of state) गैसों के अवस्था का समीकरण है जिसे वान डर वाल्स ने 1877 में प्रस्तुत किया था। वास्तविक गैसें, आदर्श गैस समीकरण का ठीक से पालन नहीं करतीं, जबकि वान डर वाल्स का समीकरण काफी सीमा तक वास्तविक गैसों के व्यवहार का ठीक से वर्णन करता है।
जहाँ R सार्वत्रिक गैस नियतांक है, T गैस का ताप है, P दाब है तथा V आयतन है।
मणिपुर नदी
मणिपुर नदी (Manipur River) या कथे ख्योउंग (Kathe Khyoung) भारत और म्यानमार में बहने वाली एक नदी है। यह भारत के मणिपुर राज्य में आरम्भ होती है, और म्यानमार में प्रवेश करती है, जहाँ यह चिन राज्य और फिर सगाइंग मण्डल से गुज़रती है। सगाइंग मण्डल में इसका विलय म्यित्था नदी में होता है, जो छिन्दविन नदी की एक उपनदी है।
घ्राण तंत्र
नासिका का बाहरी भाग ऊपर की ओर अस्थि का और नीचे का केवल मांसनिर्मित है, जो त्वचा से दबा हुआ है और नासापक्ष (Alanasii) कहलाता है। मध्य विभाजक फलक पर ऊपर नीचे सीप के आकार की मुड़ी हुई पतली पतली तीन अस्थियाँ लगी हुई हैं, जो ऊर्ध्व, मध्य और अधो शुक्तिभाएं (superior, middle and inferior turbinals) कहलाती हैं। ऊर्ध्व शुक्तिभा के ऊपर का स्थान जतूक झर्झरिका दरी (Sphero ethmoidal recess) कहा जाता है। उसके पीछे के भाग में जतूक वायुविवर का मुख खुलता है। ऊर्ध्व और मध्यशुक्तिभा के बीच में ऊर्ध्व कुहर (Superior meatus) हैं, जिसमें झर्झरिका के कुछ वायुकोष खुलते हैं। मध्य और अधोशुक्तिभा के बीच का गहरा और विस्तृत अत:स्थान मध्यकुहर (Middle meatus) हैं, जिसमें ललाटास्थि (Frontal) और अधोहन्वास्थि के वायुविवरों (air sinuses) के छिद्र स्थित हैं। दोनों विवरों में यहीं से वायु पहुंचती हैं। संक्रमण (infection) भी यहीं से पहुँचता है। अधोशुक्तिभा के नीचे का स्थान अधोकुहर कहा जाता है। यहाँ अधोशुक्तिभा के नीचे, उससे ढका हुआ नासानलिका (nasal duct) का छिद्र है। इस कारण वह शुक्तिभा को हटाने या काटने पर ही दिखाई देता है। इस सुरंग की छत संकुचित है, जहाँ नासा की पार्श्वभित्ति मध्यफलक से मिल जाती है। यहाँ से मध्यफलक के ऊपरी भाग में फैले हुए तंत्रिकातंतु झर्झरास्थि के सुषिर पट्ट (Cribriform Plate) में होकर ऊपर को घ्राणकंद (Olfactory bulb) में चले जाते हैं।
नासिका का काम गंध का ज्ञान करना है, जो घ्राणक्रिया द्वारा होता है। गंध का अनुभव करना उपर्युक्त उन तंत्रिकातंतुओं का काम है जो मध्यफलक पर आच्छादित श्लेष्मल कला के ऊर्ध्व भाग में फैले हुए हैं।
जब किसी वस्तु का घ्राण संबंधी ज्ञान प्राप्त करना होता है तब उसके भिन्न-भिन्न शक्ति के विलयन बना लिए जाते हैं और उनको पृथक्-पृथक् परीक्षण नलिकाओं में भरकर, सबसे अधिक शक्ति का विलयन पहले सुँघाया जाता है। फिर कम शक्ति के विलयन सुंघाए जाते हैं। इस प्रकर वह न्यनतम मात्रा मालूम की जाती है, जिसको व्यक्ति सूँघ सकता है। जब व्यक्ति साधारण जल और विलयन की गंध में अंतर नहीं कर पाता तो उससे पहले की मात्रा न्यूनतम होती है।
ऐसे ही प्रयोगों द्वारा मालूम किया गया है कि जाफरान की 1/10,00,00,000 रत्ती को सूँघा जा सकता है।
पारितंत्र
पारितन्त्र या पारिस्थितिक तन्त्र में सभी जीव जैसे कि पौधे, जन्तु, सूक्ष्मजीव एवं मानव तथा भौतिक कारकों में परस्पर अन्योन्यक्रिया होती हैं तथा प्रकृति में सन्तुलन बनाए रखते हैं। किसी क्षेत्र के सभी जीव तथा वातावरण के अजैव कारक संयुक्त रूप से पारितन्त्र बनाते हैं। अतः एक पारितन्त्र में सभी जीवों के जैव घटक तथा अजैविक घटक होते हैं। भौतिक कारक; जैसे- ताप, वर्षा, वायु, मृदा एवं खनिज इत्यादि अजैव घटक हैं। प्रकाश संश्लेषण के माध्यम से ऊर्जा प्रणाली में प्रवेश करती है और पौधे के ऊतकों में समाहित हो जाती है। पौधों और परस्पर को खाकर, पशु पारितन्त्र में पदार्थ और ऊर्जा के संचलन में महत्वपूर्ण भूमिका निभाते हैं। वे मौजूद पौधे और सूक्ष्मजैविक द्रव्य की मात्रा को भी प्रभावित करते हैं। मृत कार्बनिक पदार्थों को तोड़कर, अपघटक कार्बन को वापस वायुमण्डल में छोड़ते हैं और मृत जैव द्रव्य में संगृहीत पोषक तत्वों को एक ऐसे रूप में परिवर्तित करके पोषक तत्व चक्र की सुविधा प्रदान करते हैं जो पौधों और सूक्ष्मजीवों द्वारा सुविधा से उपयोग किए जा सकते हैं।
पारितन्त्र बाह्य और आन्तरिक कारकों द्वारा नियन्त्रित होते हैं। बाह्य कारक जैसे कि जलवायु, मूल सामग्री जो मिट्टी और स्थलाकृति बनाती है, एक पारितन्त्र की समग्र संरचना को नियंत्रित करती है किन्तु स्वयं पारितन्त्र से प्रभावित नहीं होती है। आन्तरिक कारकों को नियंत्रित किया जाता है, उदाहरण के लिए, अपघटन, जड़ प्रतियोगिता, छायांकन, गड़बड़ी, उत्तराधिकार और मौजूद प्रजातियों के प्रकार। जबकि संसाधन इनपुट सामान्यतः बाह्य प्रक्रियाओं द्वारा नियन्त्रित होते हैं, पारितन्त्र के भीतर इन संसाधनों की उपलब्धता आन्तरिक कारकों द्वारा नियन्त्रित होती है। इसलिए, आन्तरिक कारक न केवल पारितन्त्र प्रक्रियाओं को नियन्त्रित करते हैं बल्कि उनके द्वारा नियन्त्रित भी होते हैं।
पारितन्त्र विभिन्न प्रकार की वस्तुएँ और सेवाएँ प्रदान करते हैं जिन पर लोग निर्भर होते हैं। पारितन्त्र के सामानों में पानी, भोजन, ईंधन, निर्माण सामग्री और औषधीय पौधों जैसे पारितान्त्रिक प्रक्रियाओं के "मूर्त, भौतिक उत्पाद" शामिल हैं। दूसरी ओर, पारितन्त्र सेवाएं, सामान्यतः "मूल्य की वस्तुओं की स्थिति या स्थान में सुधार" होती हैं। इनमें जल चक्रों का संरक्षण, वायु और जल की स्वच्छता, वातावरण में ऑक्सिजन का संरक्षण, फसल परागण और यहाँ तक कि सौन्दर्य, प्रेरणा और अनुसन्धान के अवसर जैसी वस्तु शामिल हैं। कई पारितन्त्र मानव प्रभावों के माध्यम से अवक्रमित हो जाते हैं, जैसे कि मृदा अपरदन, वायु और जल प्रदूषण, पर्यावास विखंडन, जल मोड़, अग्नि दमन, और प्रजातियाँ और आक्रामक प्रजातियाँ। इन संकटों से पारितन्त्र का अचानक परिवर्तन हो सकता है या जैविक प्रक्रियाओं का क्रमिक विघटन हो सकता है और पारितन्त्र की अजैविक स्थितियों में गिरावट आ सकती है। एक बार जब मूल पारितन्त्र अपनी पारिभाषिक विशेषताओं को खो देता है, तो इसे "ढह गया" माना जाता है। पारितन्त्र पुनरुद्धार संधारणीय विकास लक्ष्यों को प्राप्त करने में योगदान दे सकती है।
परिचय
पारिस्थितिकी तंत्र शब्द को 1930 में रोय क्लाफाम द्वारा एक पर्यावरण के संयुक्त शारीरिक और जैविक घटकों को निरूपित करने के लिए बनाया गया था। ब्रिटिश परिस्थिति विज्ञानशास्री आर्थर टान्सले ने बाद में, इस शब्द को परिष्कृत करते हुए यह वर्णन किया "यह पूरी प्रणाली... न केवल जीव-परिसर है, लेकिन वह सभी भौतिक कारकों का पूरा परिसर भी शामिल हैं जिसे हम पर्यावरण कहते हैं"। तनस्ले पारितंत्रों को न केवल प्राकृतिक इकाइयाँ के रूप में, बल्कि "मानसिक आइसोलेट्स" के रूप में भी मानते थे। टान्सले ने बाद में  "ईकोटोप" शब्द के प्रयोग द्वारा पारितंत्रों के स्थानिक हद को परिभाषित किया।
पारिस्थितिकी तंत्र अवधारणा का मुख्य विचार यह है कि जीवित जीव अपने स्थानीय परिवेश में हर दूसरे तत्व को प्रभावित करतें हैं। यूजीन ओदुम, पारिस्थितिकी के एक संस्थापक ने कहा:" एक इकाई जिसमें सभी जीव शामिल हों (अर्थात्: " समुदाय ") जो भौतिक वातावरण को प्रभावित करें कि प्रणाली के भीतर ऊर्जा का एक प्रवाह स्पष्ट रूप से परिभाषित पोषण संरचना, बायोटिक विभिन्नता और सामग्री चक्र (अर्थात्: जीवित और निर्जीव भागों के बीच सामग्री का आदान प्रदान) एक पारिस्थितिकी तंत्र है। " मानव पारिस्थितिकी तंत्र अवधारणा फिर मानव / प्रकृति द्विभाजन के व्याख्या पर आधारित है और इस आधार पर है कि सभी प्रजातियाँ एक दूसरे के साथ और उनके बायोटोप के ऐबायोटिक अंगीभूत के साथ पारिस्थितिकता से एकीकृत हैं।
बायोम्स
बायोम एक पारिस्थितिकी तंत्र के समान है जिसमें एक मौसम तथा भौगोलिक दृष्टि से समान जलवायु परिस्थितियों के क्षेत्र जैसे कि पौधों, पशुओं के समुदायों और मिट्टी अवयव के रूप में अक्सर पारितंत्र के रूप में संदर्भित किया जाता है। बायोम्स संयंत्र संरचनाओं (जैसे कि पेड़, झुरमुट और घास), पत्ता प्रकार (ब्रॉडलीफ और नीडललीफ), संयंत्र अंतरालन (वन, वुडलैंड, सावान्ना) और जलवायु जैसे कारकों के आधार पर परिभाषित किया जाता है।इकोज़ोन के असमान, बायोम, वर्गीकरण, आनुवंशिक या ऐतिहासिक समानताएं के आधार पर परिभाषित नहीं किया जाता। बायोम की पहचान अक्सर पारिस्थितिक अनुक्रम और चरमोत्कर्ष वनस्पति के विशेष नमूनों के साथ की जाती है।
वर्गीकरण
176 से अधिक देशों द्वारा मान्यताप्राप्त जैव विविधता सम्मेलन (सीबीडी), के बाद विशेष रूप से राजनीतिक तौर पर महत्वपूर्ण बना पारितंत्र "पारितंत्र, प्राकृतिक निवास का संरक्षण तथा प्राकृतिक वातावरण में विकासक्षम प्रजातियों की आबादियों का अनुरक्षण" संयुक्त राष्ट्र पर्यावरण कार्यक्रम   मंजूर करने वाले देशों की प्रतिबद्धता के रूप मेंइससे स्थानिक पारिस्थितिकी प्रणालियों की पहचान करने के लिए और उनके भेद के लिए राजनीतिक आवश्यकता पैदा हो गयी है।CBD "पारिस्थितिकी तंत्र" को इस प्रकार परिभाषित करता है: "पौधे, जानवर और सूक्ष्म जीव समुदायों का एक गत्यात्मकै परिसर और उनका निर्जीव पर्यावरण जो एक कार्यात्मक इकाई के रूप में काम करते हैं।"
पारिस्थितिकी प्रणालियों के संरक्षण की आवश्यकता के साथ, उनका वर्णन करने के लिए और कुशलतापूर्वक उन्हें पहचानने की राजनीतिक जरूरत पड़ी.व्रयूगदेन्हिल और सब कहते हैं कि एक फिजियोग्नोमिक -पारिस्थितिक वर्गीकरण प्रणाली के इस्तेमाल से यह सबसे अधिक प्रभावी ढंग से प्राप्त किया जा सकता है क्यूंकि पारितंत्र आसानी से इस क्षेत्र के साथ उपग्रह छवियों पर भी अभिज्ञेय हैं। उन्होंने कहा कि संबंधित वनस्पति के संरचना और मौसम-तत्व, पारिस्थितिक डेटा से पूरित (जैसे की उन्नयन, आर्द्रता और जलनिकासी) प्रत्येक आपरिवर्तक निर्धारक हैं जो आंशिक रूप से अलग सेट प्रजातियों को अलग करते हैं। यह न केवल वनस्पति प्रजातियों के लिए सच है, बल्कि पशुओं की प्रजातियों, कवक और जीवाणु के लिए भी सच है। परितंत्र के पहचान की मात्रा फीसिओग्नोमिक आपरिवर्तक के अधीन है जिसे एक छवि और/ या क्षेत्र में पहचाना जा सकता है। जहां आवश्यक हो, विशेष पशुवर्ग तत्वों को जोड़ा जा सकता है, जैसे की पशुओं की मौसमी सांद्रता और प्रवाल की चट्टान का वितरण।
कई फीसिओग्नोमिक-पारिस्थितिक वर्गीकरण प्रणालियां उपलब्ध हैं:
कई जलीय वर्गीकरण प्रणाली, एक प्रयास है और संयुक्त राज्य अमेरिका भूवैज्ञानिक सर्वेक्षण (USGS) और अंतर अमेरिकी जैव विविधता सूचना नेटवर्क (IABIN) द्वारा किया जा रहा है कि दोनों टेरेस्ट्रियल और जलीय पारिस्थितिकी प्रणालियों को कवर किया जाएगा एक संपूर्ण पारिस्थितिकी तंत्र वर्गीकरण प्रणाली अभिकल्पना करने के लिए उपलब्ध हैं।
विज्ञान के परिप्रेक्ष्य से, पारितंत्र असतत ईकायाँ नहीं हैं जो केवल एक "सही" वर्गीकरण दृष्टिकोण का अधिकार पर पह्चाने जा सकतें हैं। टेन्सले द्वारा इस परिभाषा के साथ समझौते में ("मानसिक पृथकता") पारितंत्र का वर्णन या वर्गीकरण करने का प्रयत्न प्रामाणिक तर्क सहित वर्गीकरण में पर्यवेक्षक / विश्लेषक निवेश के बारे में स्पष्ट होना चाहिए.
पारिस्थितिकी तंत्र सेवाएं
"मौलिक जीवन-आधार सेवाएँ जिनपर मानव सभ्यता निर्भर करता है," और यह प्रत्यक्षया अप्रत्यक्ष हो उन्हें पारिस्थितिकी तंत्र सेवाएं कहते हैं. प्रत्यक्ष पारिस्थितिकी तंत्र सेवाएँ के उदाहरण: परागण, लकड़ी और कटाव की रोकथाम हैं। जलवायु अनतिक्रम, पोषक तत्व चक्र और प्राकृतिक पदार्थ विषहरण अप्रत्यक्ष सेवाएँ के उदहारण विचार किये जा सकते हैं।
पारिस्थितिकी तंत्र कानूनी अधिकार
तमक्वा नगर, पेंसिल्वेनिया ने पारितंत्रों को कानूनी अधिकार देने के लिए एक कानून पारित किया। इस अध्यादेश कि नगरपालिका सरकार या किसी भी Tamaqua निवासी ने स्थानीय पारिस्थितिकी तंत्र की ओर से एक मुकदमा दर्ज कर सकते हैं स्थापित करता है। रश जैसे अन्य नगर-क्षेत्र, ने भी वाही किया और अपने स्वयं का कानून पारित किया।
कानूनी राय का एक बढ़ती निकाय का हिस्सा 'जंगली कानून'का प्रस्ताव है। जंगली कानून, यह शब्द कोरमैक कल्लिननद्वारा (दक्षिण अफ्रीका में आधारित एक वकील), पक्षी और जानवर, नदियों और रेगिस्तान का व्याखित किया जाएगा. पर
प्रकार्य और जैव विविधता
एक मानवशास्त्रीय दृष्टिकोण से, कई लोग पारिस्थितिक तंत्र को उत्पादन इकाइयों जैसे माल और सेवाओं इकाइयों के उत्पादन सामान रूप में देखते हैं। पारितंत्र द्वारा उत्पादित कुछ आम वस्तुओं में से जंगल पारिस्थितिक तंत्र से लकडियाँ और पशु के लिए घास प्राकृतिक घास के मैदानों से. जंगली जानवरों के मांस, अक्सर बुश मांस के नाम से अफ्रीका में उल्लिखित है, और दक्षिण अफ्रीका और केन्या में नियन्त्रित प्रबंध योजनाओं के कारण अत्यधिक सफल है। बहुत कम सफल खोज और दवा प्रयोजनों के लिए वन्य जीव के पदार्थों का व्यावसायीकरण कर दिया गया है। सेवाएँ पारितंत्र से प्राप्त करने के लिए पारिस्थितिक तंत्र सेवाओं के रूप में भेजा जाता है। वे (1) प्रकृति का है जो पर्यटन के क्षेत्र में आय और रोजगार के कई रूपों उत्पन्न मई को आनंद, सुविधा, अक्सर करने के लिए पर्यावरण के रूप में संदर्भित-पर्यटन, (2) पानी प्रतिधारण, इस प्रकार पानी की एक और अधिक समान वितरण जारी सुविधा, शामिल हो सकते हैं (3) भू-संरक्षण, वैज्ञानिक अनुसंधान, आदि के लिए खुली हवा में प्रयोगशाला
क्योंकि वहाँ एक स्थान पर और अधिक प्रजातियां मौजूद है और इस तरह 'परिवर्तन को अवशोषित करने के लिए "या इसके प्रभाव को कम प्रतिक्रिया करने के लिए कर रहे हैं प्रजाति या जैविक विविधता का एक बड़ा डिग्री - लोकप्रिय करने के लिए जैव विविधता के रूप में भेजा - एक पारिस्थितिकी तंत्र की एक पारिस्थितिकी तंत्र के अधिक से अधिक लचीलापन को योगदान कर सकते हैं। यह पारिस्थितिकी तंत्र की संरचना मूलरूप से पहले एक अलग राज्य के लिए बदल दिया है प्रभाव को कम कर देता है। यह सार्वभौमिक मामला नहीं है और वहाँ एक पारिस्थितिकी तंत्र की प्रजाति विविधता है और इसकी क्षमता एक टिकाऊ स्तर पर वस्तुओं और सेवाओं को प्रदान करने के लिए: नम उष्णकटिबंधीय जंगलों और अत्यंत बदलने के लिए जोखिम रहता है, बहुत कुछ माल और सेवाओं के उत्पादन के बीच कोई सीधा संबंध साबित होता है, जबकि कई शीतोष्ण वनों तत्काल विकास के अपने पिछले राज्य करने के लिए एक जीवन भर के भीतर या एक जंगल आग की कटाई के बाद वापस हो जाना. एकाध घासभूमि कई हजार वर्षों से (मंगोलिया, अफ्रीका, यूरोप पाँस और मूरलैंड समुदाय) का शोषण चिरस्थायी रूप से हो रहा है।